Ego Maria trecensium comitissa, notum facio tam presentibus quam futuris quod dominus meus comes Henricus pro remedio anime sue ecclesie cisterciensi XX libras annui redditus in pedagio pontium ad procurandos abbates, qui generali capitulo cisterciensi interfuerint, dedit et assignavit ita quod quicumque pedagium illud tenuerit, X libras in festo sancti Petri intrante augusto et X libras XV° die post Pentecostem, nuncio predicte ecclesie persolvet. Et ut hoc firmum teneatur sigilli sui inpressione firmavit. Ego etiam et Henricus filius meus hoc laudavimus et concessimus. Hujus rei testes sunt: domnus Nevelo, Reinaldus Baeto, Leonius de Brecis, Herbertus Greslet abbas de Ripatorio, frater Climmanus. Actum apud Trecas, Verbi incarnati M°.C°.LXX.IX°. Data per manum magistri Odonis.